नए सत्र में नहीं शुरू होगा नया कोर्स
पटनाविश्वविद्यालय की सीनेट बैठक चार मार्च को होनी है। लेकिन साल भर बाद हो रही इस बैठक में किसी नए कोर्स के प्रस्ताव पर चर्चा नहीं होगी। सूत्र बताते हैं कि पटना विवि प्रशासन सत्र 2017-18 में कोई नया कोर्स शुरू नहीं करेगा। इस बार सीनेट में सिर्फ बजट पर ही चर्चा होगी। इसके अलावा पीयू प्रशासन कुछ प्रशासनिक मुद्दों पर चर्चा करेगा। हालांकि जानकार बताते हैं कि पीयू की अगली सीनेट सिर्फ औपचारिकता भर है। चूंकि कुलपति पद पर डॉ. सुधीर कुमार श्रीवास्तव प्रभारी हैं, इसलिए किसी प्रभावी निर्णय की उम्मीद कम है।
पिछलीबैठक के निर्णयों का भी नहीं हुआ पालन : पांचमार्च 2016 को हुई आखिरी सीनेट की बैठक में कई एकेडमिक निर्णय लिए गए थे लेकिन पूरे साल भर में इन निर्णयों पर कार्रवाई आगे नहीं हुई है। इसमें कुछ मामले में राजभवन तक पहुंच गए हैं तो कुछ अभी पीयू प्रशासन के फाइलों में भी लंबित हैं। पिछली बैठक में पीजी डिप्लोमा इन इंटलेक्चुअल प्रॉपर्टी राइट्स कोर्स के ऑर्डिनेंस, रेगुलेशन में संशोधन के साथ बीबीए एलएलबी के प्रस्तावित रेगुलेशन ऑर्डिनेंस को मंजूरी दी गई थी। साथ ही एमएफए के ऑर्डिनेंस और रेगुलेशन भी पास किया गया था। इसके अलावा विदेशी और दक्षिण भारतीय भाषाओं की पढ़ाई के लिए कोर्स शुरू करने के प्रस्ताव को पारित किया गया था और सेल्फ फाइनेंसिंग कोर्स में 15 सीटें बढ़ाने का प्रस्ताव मंजूर हुआ था। लेकिन इन सभी प्रस्तावों का क्रियान्वयन अब तक नहीं हुआ है।
ज्ञापन सौंपा
राष्ट्रीयलोक समता पार्टी की छात्र इकाई ने बुधवार को प्रभारी कुलपति डॉ. सुधीर कुमार श्रीवास्तव को 20 सूत्री मांगों का ज्ञापन सौंपा। पटना विवि अध्यक्ष सौरव कुमार के नेतृत्व में 4 मार्च को होनेवाली सीनेट बैठक को ध्यान में रखते हुए प्रतिनिधिमंडल ने उनसे मुलाकात की।
पटना विवि
hin_Deva hin_Deva hin_Deva hin_Deva hin_Deva mai_Deva